Munuaisbiopsia sisätautinen KA3AT, KA2AT

Munuaislääkärin toimesta otetaan joko potilaan omien tai siirtomunuaisen munuaiskudoksesta paksuneula (PNB) eli karkeaneulanäyte (KNB). Saadusta kudosnäytteestä tutkitaan munuaisen toimintakykyä. Toimenpide tehdään ultraääniohjatusti. Tarvittaessa voidaan käyttää ultraäänitehosteainetta (SonoVue®). Toimenpiteessä ei käytetä röntgensäteitä.

Ajan varaaminen ja yhteystiedot

Toimenpide tehdään F-kuvantaminen (Z3372)

Tilaus Oberonilta: huone N158 Ultraäänitoimenpide

Tiedustelut 08 3153277

Katso ohje: [Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Indikaatiot/kontraindikaatiot ja riskit

Indikaatiot: Munuaisen parenkyymin tutkiminen

Kontraindikaatiot: Antitromboottisten lääkkeiden käyttö; P-TT-INR > 1,5; RR > 160/95

[Tehosteultraäänitutkimuksen kontraindikaatiot](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tehosteultraäänitutkimus%20oys%20kuv%20til.docx)

Riskit: Puudute- tai tehosteainereaktio, verenvuoto, tulehdus.

Esivalmistelut

* Varaa esivalmistelu sekä vuodelepopaikka
* Veriarvot
  + B-PVK (B-Trom, B-Hb), enintään **7** vrk vanhat
  + P-TT-INR <1,5, enintään 1 vrk vanha
* [Antitromboottisen lääkityksen tauottaminen](https://intra.oysnet.ppshp.fi/dokumentit/Kuvantamisen%20ohje%20sislttyyppi/Antitromboottisen%20lääkityksen%20tauottaminen%20sisäelinbiopsioissa%20tai%20drenaaseissa%20oys%20kuv%20til.docx).
* Syömättä ja juomatta kuusi (6) tuntia. Aamulääkkeet voi ottaa pienen vesimäärän kanssa.
* Mikäli potilaalla on tablettihoitoinen diabetes, sokeritautilääkkeet jätetään ottamatta.
* Mikäli potilaalla on insuliinihoitoinen diabetes, lähettävän yksikön henkilökunta antaa tarkempia valmisteluohjeita.
* Toimiva laskimoyhteys
* Näytetarrat potilaan mukana röntgeniin
* Munuaissiirteen biopsiassa kylmägeelipussi potilaan mukana röntgeniin
* Vuodeosastolta tulevan potilaan hoitosuunnitelmaan huolehdittava nefrologin puhelinnumero, johon röntgenistä soitetaan

Toimenpiteen kulku

Potilas makaa mahallaan, selkä paljaana. Ultraäänellä määritetään turvallinen pistokohta. Pistoalue pestään ja puudutetaan. Puudutuksen jälkeen tehdään iholle pieni viilto veitsellä. Viiltoaukosta ohjataan neula näytteenottokohtaan. Nefrologi varmistaa mikroskoopilla näytteen riittävyyden.

Mikäli näyte otetaan siirtomunuaisesta, asetetaan pistopaikan päälle kylmägeelipussi.

**Jälkihoito ja seuranta**

Toimenpiteen jälkeinen vuodelepo on 6 tuntia. Pistopaikka tulee pitää kuivana yksi vuorokausi. Viikon ajan tulee välttää raskaita ponnisteluja.